Il-Membru Parlamentari Ewropew Sven Giegold, mill-Grupp tal-Ħodor, Ġermaniż, ġie Malta ippreokkupat dwar is-saltna tad-dritt f'Malta. B'dak li sema' kemm dam hawn spiċċa ippreokkupa ruħu ferm iktar. Fuq il- blog tiegħu stess , fil-fatt jgħid hekk: X'qalulhom mela, biex tawhom din l-impressjoni ħażina. Sven Giegold ikompli jgħid : Bħalna lkoll Sven Giegold ifforma l-opinjoni li r-rapporti tal-FIAU ġew injorati. Jidher li wasal għall- konklużjoni li ma saret l-ebda investigazzjoni dwar il-kontenut ta' dawn ir-rapporti. Għax kieku saret investigazzjoni u din waslet għall-konklużjoni li ma kien hemm xejn minn dak li jintqal fir-rapporti, nimmaġina li l-Kummissarju tal-Pulizija kien jgħidlhom lid-delegazzjoni tal-Parlament Ewropew li "investiga u ma sab xejn". Imma ma jidhirx li intqal dan il-kliem għax il-konklużjoni ta' Giegold, liema konklużjoni taqbel magħha Ana Gomes is-Soċjalista Portugiża li qed tmexxi d-delegazzjoni, hi ċara daqs il-kristall : Din hi l-preokkupazzjoni tagħna lkoll: li l-istituzzjonijiet qegħdin hemm għalxejn.
Sven Giegold tkellem dwar il-preokkupazzjoni tagħna lkoll